# Babylon 5

### Fra Wikipedia, den frie encyklopedi

Babylon 5
Sjanger | Science Fiction
Lengde | 45 min
Skaper(e) | J. Michael Straczynski
Medvirkende | Claudia Christian, Jerry Doyle, Peter Jurasik, Bruce Boxleitner, Patricia Tallman m.fl.
Nasjonalitet | USA
Språk | Engelsk
Kanal | TV 2, TV Norge har rettighetene
Sendt første gang | 26. januar 1994 Norge 5. mai 1996
Antall episoder per sesong: | 22
Antall sesonger: | 5
Internet Movie Database

Babylon 5 er en amerikansk science fiction TV-serie som ble produsert i perioden 1993-1998. I tillegg til serien på fem sesonger på 22 episoder hver ble det laget fem filmer, flere bøker og en oppfølgerserie.

I Norge ble serien vist på TV 2 i perioden mai 1996 til mars 1999. Stort sett på søndager kl 15:30 når det ikke var sport eller noe annet TV 2 ville sende.

## [rediger] Generelt

Skaper, manusforfatter av 91 episoder,hovedregissør og produsent av Babylon 5 er J. Michael Straczynski. Serien kan sies å være en «Space-Opera», men skiller seg ut fra andre serier ved at det er en sammenhengende historie som driver serien fremover. Straczynski hadde handlingen klar før produksjonen begynte. Han ønsket å skape en science fiction serie for voksne med konsistent teknologi der rollefigurene utvikler seg i takt med historien.

Produksjonteknisk var Babylon 5 banebrytende ved at den ble filmet i formatet 16:9 (mot normalt 4:3), og at den var den første sci-fi serien til å ta i bruk datamodellering i mange scener.

Advarsel: Deler av handlingen avsløres i den nedenstående teksten.

## [rediger] Forhistorien

De Første
Lorien var den første, hans folk gikk blant stjernene som kjemper. Lorierne fant Skyggene som de lærte opp, senere kom andre til, de første folkene ble kalt - De første. Etterhvert forlater De første galaksen, men lar Vorlonene og Skyggene bli igjen for å veilede de nye rasene. Vorlonene representerer orden mens Skyggene er kaos. Mellom disse kjempes store kriger. Vorlonene bygger ett nettverk av sprangpunkter som de bruker til å reise i hyperrommet og besøke mindre utviklede sivilisasjoner.

Den store krigen
Rundt tusen år inn i vår tidsregning denne perioden har flere sivilisasjoner bla. Minbariene og Centauriene nådd langt i den tekniske utvikling og bruker Vorlonenes gamle nettverk av sprangpunkter. En allianse av verdener angriper Skyggene, ødelegger 2/3 av styrkene og fordriver Skyggene fra deres hjemverden - Za'Ha'Dum. Denne krigen vil senere bli husket som «Den store krigen».

Earthlings
På jorden går ting sin skjeve gang, utenomjordiske raser besøker oss med ujevne mellomrom og gir opphav til religioner og UFO myter. Enkelte mennesker blir bortført til bruk i forskningsformål, Vorlonene utvikler mennesker med telepatiske evner. Jordboerne plages av overbefolkning, ressurskriser og kriger. FN oppløses og etter Den tredje verdenskrig dannes Jordalliansen i 2085. Det er ikke skjedd store teknologiske fremskritt.

Centauri
7 april 2156 kontakter representanter for Centauri jorden og hevder at jorden er en koloni de har tapt kontakt med. Centauri overfører teknologi og leier ut sprangpunkt til til menneskene, som senere blir i stand til å bygge egne sprangpunkter. Jorden mottar teknologi som det ville tatt 200 år å utvikle og jorden er klar til å delta i det kosmiske spillet.

Dilgarkrigen
Sjansen byr seg i 2230 da den hensynsløse krigerstaten Dilgar angriper en allianse av mindre sivilisasjoner. Jordstyrkene kommer til unnsetning og utsletter Dilgar, dette er starten på en optimistisk ekspansjonsperiode og jorden etablerer seg som en makt å regne med.

Minbarikrigen
Etter Dilgarkrigen er det ytterligere fremgang og jordboernes selvtilitt og arroganse øker.I 2245 bestemmer de seg for å kontakte minbariene. Ved en misforståelse under kontaktforsøket angriper jordskipet minbarienes skip og dreper deres religiøse leder - Dukhat. Minbariene svarer med å angripe jorden og grunnet sin teknologiske overlegenhet nedkjemper de jordstyrkene, og står snart ved den avstand hvor de kan utslette jorden. I det siste slaget - Battle of the line - overgir Minbariene seg plutselig og trekker seg tilbake. Grunnen til at de trekker seg tilbake er at minbariene har funnet et menneske som har sjelen til minbarienes leder i Den stor krigen - Valen. Han ifølge profetiene Den utvalgte til å lede dem i den kommende krigen mot Skyggene.

Babylon Krigen mellom mennesker og Minbari slutter året 2247. For å unngå flere kriger bestemmer man seg for å bygge en stor romstasjon i nøytralt område hvor representanter for de forskjellige sivilisasjonene kan møtes og løse konflikter på fredelig måte. Tre forsøk på å bygge en slik romstasjon blir stoppet av sabotsje, den fjerde og største forsvinner like før den er ferdig i 2254, og den femte blir tatt i bruk i 2257.

Romstasjonen Babylon 5 er omlag 9 km lang og veier 2,5 mill tonn. Den består av to hoveddeler, en del som roterer for å skape «gravitasjon» og en «fast» del med vektløshet hvor romfartøyer sluses inn og ut. Stasjonen har 65 000 ansatte og 1400 «havnearbeidere», i tillegg kommer diplomatisk personell og en stor koloni av «Lurkers» - løsarbeidere, smuglere, flyktninger, reisende og kriminelle som holder til i stasjonens lavere deler. Tilsammen 250 000 mennesker og noen aliens.

The Gathering - pilotfilm
2257 - dårlig start for stasjonen, Vorlon ammasadør Kosh blir forsøkt forgiftet og stasjonens kommandør Jeffrey Sinclair blir i først omgang beskylt for drapsforsøket. Narn ambassadør G'Kar spiller også en viktig rolle.

## [rediger] TV-serien

Første sesong: Signs and Portents
2258 - tilsynelatende et rolig år på stasjonen, ytre dramatikk består stort sett av rompirater som kaprer handelsskip. Vi treffer hovedaktørene, stasjonens offiserer, PSI-korpset ved sine telepater, diplomater fra Narn, Minbari og Centauri, Vorloner og Skygger er også også på plass med sitt spill. Konfliktlinjer etableres mellom Narn og Centauri, isjonalistiske og internasjonalistiske krefter på jorden, spirende konflikt mellom ledelsen på jorden - Earthgov - og stasjonen. Spenningen tetner utover sesongen, Babylon 4 dukker opp og forsvinner, Skyggene velger Centauri, jordens president dør da skipet hans eksploderer ved Mars - and so it begins

Andre Sesong: The Coming of Shadows
The year is 2259 - the year the Great War came upon us all. Kommandør Sinclair forlater stasjonen for å bli ambassadør hos milbariene, ny kommandør er John Sheridan. Etter presidentens død forandres Earthforce i en autoritær fasistisk retning, med PSI-korpset tung inne i beslutningene. Konfliktene mellom stasjonen og Earthforce øker sammen med de andre konfliktene.

Tredje Sesong: Point of No Return
2260 - Et dramatisk år på stasjonen. seriens subplot smelter sammen i krigen mot Skyggene, Babylon 5 bryter med jorden som nekter å blande seg inn i kampene, og må nå kjempe krig på to fronter...

Fjerde sesong: No Surrender, No Retreat
November 2261 - We are here to place President Clark under arrest. Kampen mot Skyggene avsluttes og kampen om jorden begynner.

Femte sesong: Wheel of Fire
2262 - Skygger og Vorloner har forlatt galaksen, det fasistiske styret på jorden er nedkjempet og utskiftet, Sheridan har blitt leder av en ny allianse, og returnerer til Babylon 5 i håp om at dette er starten på en era av fred og sameksistens... Dette året er heller ikke uten dramatikk når flere uregistrerte telepater søker tilflukt på stsjonen for å gjemme seg fra PSI-korpset.

## [rediger] Filmer

- The Gathering (1993) - Pilotfilm som ble vist før serien startet.
- In the Beginning (1998) - Året er 2278, Centauri primer brenner, Londo forteller om krigen mellom Jorden og Minbariene.
- Thirdspace (1998) - En «gjenstad» blir funnet i hyperromet og tauet inn til Babylon 5.
- The River of Souls (1998) - En sjelejeger ankommer Babylon 5.
- A Call to Arms (1999) - Pilotfilm til serien Crusade. Sheridan må finne nye allierte for å redde jorden fra undergang.

## [rediger] Spin-Offs

- Crusade (oppfølgerserie 1999) - Stoppet etter 13 episoder.
- To Live and Die in Starlight (2002) - Rangerene patruljerer galaksen for å skape fred etter krigen mot Skyggene, og møter en ny fiende - The Hand. Pilotfilm til serien «The Legend of the Rangers».
- The Legend of the Rangers - Ny oppfølgerserie som ble stoppet fordi pilotfilmen fikk dårlig oppsluttning ettersom den gikk samtidig med en amerikansk fotballkamp.
- The Memory of Shadows - Film kansellert i februar 2005. Straczynski sier han vil vente et par år før neste forsøk.

Det er også gitt ut flere bøker basert på Babylon 5 universet. Hele TV-serien er utgitt på DVD-bokser.

## [rediger] Eksterne lenker

The Lurkers Guide to Babylon 5
B5 Spoiler Junkies
Warner Brothers B5 side

Hentet fra «http://no.wikipedia.org../../../b/a/b/Babylon_5.html»

Kategorier: Amerikanske TV-serier | Science fiction | Etableringer i 1994 | Opphør i 1996

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Česky
- Dansk
- Deutsch
- Eesti
- English
- Español
- Français
- Italiano
- עברית
- Magyar
- Nederlands
- Polski
- Português
- Русский
- Slovenčina
- Suomi
- Svenska